open-index/open-wikipedia-markdown huggingface dataset:
দশম জাতীয় সংসদ

**১০ম জাতীয় সংসদ** ২০১৪ বাংলাদেশের সাধারণ নির্বাচনে নির্বাচিত ৩০০ জন সংসদ সদস্য নিয়ে গঠিত হয়। বাংলাদেশ নির্বাচন কমিশন কর্তৃক ৫ জানুয়ারি ২০১৪ সালে ৩০০টি আসনের ১৪৭টিতে একযোগে নির্বাচন অনুষ্ঠিত হয়, বাকি ১৫৩ আসনে প্রার্থীগন বিনা প্রতিদ্বন্দ্বিতায় বিজয়ী হয়েছিল। নিবার্চনে আওয়ামী লীগ ৩০০টির মধ্যে ২৩৪টি আসনে বিজয়ী হয়ে একক সংখ্যাগরিষ্ঠতা অর্জন করেছে। ২০১৪ সালের ৯ জানুয়ারি দলের প্রধানমন্ত্রী পদপ্রার্থী শেখ হাসিনা বাংলাদেশের চতুর্দশ প্রধানমন্ত্রী হিসেবে শপথ গ্রহণ করেছেন এবং সরকার গঠন করেছেন। জাতীয় পার্টি (এরশাদ) ৩৪টি আসনে বিজয়ী হয়ে বিরোধীদলের মর্যাদা পায়।

১০ম জাতীয় সংসদের প্রথম অধিবেশন বসে ২৯ জানুয়ারি ২০১৪ সালে।

## উল্লেখযোগ্য ব্যক্তিবর্গ

### দল অনুযায়ী সদস্য

## তথ্যসূত্র

বিষয়শ্রেণী:দশম জাতীয় সংসদ
মুথা

**মুথা** বা **ভাদাইল** একধরনের বহু বর্ষজীবী ঘাস জাতীয় উদ্ভিদ। এর (বৈজ্ঞানিক নাম: *Cyperus rotundus*),ইংরেজি নাম **coco-grass**, **Java grass**,  **nut grass**,  **purple nut sedge**,  **purple nutsedge**, **red nut sedge**, **Khmer kravanh chruk** পরিবার **Cyperaceae** *Cyperus* গণের একটি ঘাস।

## বিবরণ
এটি সাইপ্রাসেস পরিবারের, এর গোড়া থেকে পাতা অঙ্কুরিত হয়। পাতা প্রায় ২-২০ সেমি (২-৮ ইঞ্চি) দীর্ঘ। ফুলের ডালগুলি একটি ত্রিভুজাকার ক্রস চিহ্নের মতো আছে। এটি ছোট আকারের ঘাস বিশিষ্ট। এটি শুষ্ক অবস্থা পছন্দ করে, কিন্তু আর্দ্র মৃত্তিকা সহ্য করতে পারে এবং প্রায়ই বনভূমিতে এবং ফসলের ক্ষেতে বৃদ্ধি পায়।

## বিস্তৃতি
এই ঘাস আফ্রিকা, ইউরোপ, দক্ষিণ এশিয়া, অস্ট্রেলিয়াসহ বিশ্বের বিভিন্ন দেশে জন্মে থাকে।

## চিত্রশালা

Cyperus rotundus by kadavoor.JPG
Cyperus rotundus tuber01.jpg
Nutgrass Cyperus rotundus stem cross section.jpg
Nutgrass Cyperus rotundus stem cross section and flower head.jpg


## তথ্যসূত্র

বিষয়শ্রেণী:ঘাস
বিষয়শ্রেণী:বাংলাদেশের ঘাস
বিষয়শ্রেণী:ঔষধি ঘাস
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:ইউরোপের উদ্ভিদ
বিষয়শ্রেণী:ঐতিহ্যবাহী চীনা ঔষধে উদ্ভিদ ব্যবহার
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:আয়ুর্বেদে ব্যবহৃত উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
২০১৫-এ এলজিবিটিকিউ অধিকার

**সমকামিতা** বা **সমপ্রেমিতা** বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি (সমকামিতা)  দ্বারা নির্দেশ করা হয়।"

পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০১৫ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।

## কার্যক্রম
### জুন
* ৫ – যুক্তরাষ্ট্রের গুয়াম এলাকার জেলা আদালতের প্রধান বিচারক ফ্রান্সেস এম.টাইডিংগকো-গেটউড সমলিঙ্গে বিবাহের উপর যে নিষেধাজ্ঞা জারী আছে তাকে অবৈধ বলে রুল জারী করেন।
* ১২ – চিহুয়াহুয়া নামক মেক্সিকো রাজ্যের রাজ্যপাল সিজার দুয়ার্রে জ্যাকুয়েজ ঘোষণা দিয়ে বলেন তার প্রশাসন কোনোভাবেই সমলিঙ্গে বিবাহের উপর নিষেধাজ্ঞা আর বলবৎ রাখবে না।
* ২২ – সমলিঙ্গে বিবাহ পিট্রিকান দ্বীপ নামক ব্রিটিশ এলাকায় বৈধ হয়।
* ২৬ – যুক্তরাষ্ট্রের উচ্চ আদালতে সমলিঙ্গে বিবাহ বৈধ করা হয়। রুলে বলা হয় সমলিঙ্গে বিবাহকে লাইসেন্স না দেওয়ার মাধ্যমে যুক্তরাষ্ট্র সংবিধানের ১৪ তম সংশোধনীকে লঙ্ঘন করছে।
* ২৯ – সমকামিতা সরকারীভাবে আফ্রিকান দেশ মোজাম্বিকে বৈধ করা হয়।
**২৯ - এপিস্কোপাল গীর্জার ৭৮ তম অধিবেশনে, নারী ও পুরুষই কেবলমাত্র বিবাহ করতে পারে-এরকম বিবাহের সংজ্ঞা বাতিল করা হয়। এই বাতিলের পক্ষে ১২৯ জন, বিপক্ষে ২৬ জন এবং ৫ জন ভোটদানে বিরত ছিলেন।

** ২৯ - যুক্তরাষ্ট্রে জাতীয়ভাবে উচ্চ বিচারালয়ে সমলিঙ্গে বিবাহকে বৈধ করার পর আমেরিকার ইভাঞ্জেলিক্যাল লুথেরান গীর্জা একটি পত্র প্রকাশ করা হয়, যেখানে বলা হয় ধার্মিকরা চাইলে সমকামী বিবাহে আবদ্ধ হতে পারেন।

### জুলাই
* ১৩ – পেন্টাগন যুক্তরাষ্ট্রের মিলিটারীতে রুপান্তরকামীদের যুক্ত হওয়াকে বৈধতা দেয়।
* ২১ – ইউরোপীয়ান মানবাধিকার আদালত রুল জারী করে বলে সমলিঙ্গে বিবাহ বা তাদের একত্রে থাকার সুযোগ না দেওয়ার মাধ্যমে ইতালী মানবাধিকার লঙ্ঘন করছে।

### আগস্ট
* ১০ – নেপাল রুপান্তরকামী মানুষের জন্য পাসপোর্টে আলাদা করে পরিবর্তন আনে।
* ১১ – মেক্সিকোর উচ্চ আদালত রুল জারী করে বলে, ক্যাম্পাচে সমলিঙ্গ দম্পতিকে সন্তান দত্তক দেওয়ার অধিকার থেকে বঞ্চিত করছে, যা অসাংবিধানিক।

## তথ্যসূত্র

## বহিঃসংযোগ

*

বিষয়শ্রেণী:বছর অনুযায়ী এলজিবিটিকিউ অধিকার
বিষয়শ্রেণী:2015 in LGBT history
ক্লেরিহিউ

**ক্লেরিহিউ** ইংরেজি সাহিত্যের বিশেষ এক কাব্য ফর্মের নাম। যা রূপ-রস কিংবা স্বাদ-গন্ধের বিশিষ্টতা অপরাপর কবিতা থেকে নিজেকে আলাদা আদলে পরিচিতি করতে সক্ষম হয়েছে।
ক্লেরিহিউ সম্পর্কে অক্সফোর্ড এডভান্স লার্নারস ডিকশনারিতে বলা হয়েছে "a short amusing poem, usually consisting of two pairs of rhyming lines, and referring to a famous person."

১৯৬০ সালে উদ্ভাবক বেন্টলি "ক্লেরিহিউ" সম্পর্কে একটি চিঠিতে লিখেছিলেন- A true clerihew has to have the name "at the end of the first line", as the whole point was the skill in rhyming awkward names."

উল্লিখিত বক্তব্যের উপর ভিত্তি করে ক্লেরিহিউর কিছু বৈশিষ্ট্য নিম্নে উদ্ধত হলো-

* *ক্লেরিহিউ অন্ত্যমিল যুক্ত ৪ লাইনের একটি মজাদার ছড়া কবিতা।*
* এর ১ম ও ২য় লাইনের মিল 'কক' এবং ৩য় ও ৪র্থ চরণের মিল 'খখ'।
* ১ম পংক্তির শেষে কোন একজন ব্যক্তির নাম। এবং ২য়,৩য় ও ৪র্থ চরণে মজার স্বরে ঐ ব্যক্তির স্বভাব-চরিত্রের কোন কোন অংশের উল্লেখ থাকে।
* পংক্তিগুলোর দৈর্ঘ্য ও মাত্রার অসমতা থাকবে।
* প্রয়োজনে অনুপ্রাসের ব্যবহার করা যাবে।

## ইতিহাস

বিগত শতাব্দীর ইংরেজ কবি এডমন্ড ক্লেরিহিউ বেন্টলি কবিতার এই অভিনব ফর্মের জনক। আর তাই কবির নামানুসারে ক্লেরিহিউ হিসেবে এর নাম করণ করা হয়েছে। কবি মোট তিনটি ক্লেরিহিউ গ্রন্থ রচনা করেছেন। এগুলো হচ্ছে
* Biography for Beginner's (1905)
* More Biography (1929)
* Baseless Biography (1939)

**কবি এডমন্ড ক্লেরিহিউ বেন্টলির উল্লেখযোগ্য দু'টি ক্লেরিহিউ:**

বেন্টলি'র প্রথম ক্লেরিহিউ ১৯০৫ সালে প্রকাশিত হয়, যেটা Sir Humphry Davy কে নিয়ে রচিত হয়েছিলো:

## বাংলা সাহিত্যে
বাংলাভাষার প্রখ্যাত ছড়াকার শ্রীযুক্ত অন্নদাশঙ্কর রায় সর্বপ্রথম ক্লেরিহিউ রচনা করেন। তার মাত্রাবৃত্ত ছন্দে রচিত একটি চমৎকার ক্লেরিহিউ:

## তথ্যসূত্র

বিষয়শ্রেণী:ইংরেজি সাহিত্য
বিষয়শ্রেণী:জীবনী
বিষয়শ্রেণী:কবিতার ধারা
বিষয়শ্রেণী:কাব্যরূপ
ইলেকট্রনিক প্রমাণীকরণ

**ইলেকট্রনিক প্রমাণীকরণ** বলতে বিভিন্ন প্রযুক্তি ব্যবহার করে ইলেকট্রনিক ব্যবস্থাসমূহে কোন পক্ষ বা যন্ত্রের পরিচয়ের সত্যতা প্রমাণ করাকে বোঝায়। অন্য ভাষায় ইলেকট্রনিক প্রমাণীকরণ প্রক্রিয়াতে কোনও পক্ষ কোনও বার্তা আসলেই পাঠিয়েছে কি না এবং বার্তাটিতে কোনও পরিবর্তন হয়েছে কি না, তা যাচাই করে দেখা হয়। যাচাই প্রক্রিয়ায় উত্তীর্ণ হলে তথ্যের উৎস ও সঠিকতা প্রমাণিত হয়। প্রমাণীকরণ বিভিন্ন ধরনের হতে পারে। ব্যক্তিগত পরিচয় নম্বর বা পিন নম্বর, শব্দচাবি বা পাসওয়ার্ড, আঙুলের ছাপ, চোখের রেটিনা স্ক্যান, এমনকি তথ্যগুপ্তিবিদ্যাজাত সমাধান যেমন গাণিতিক সূত্রনির্ভর ডিজিটাল স্বাক্ষর, ইত্যাদি সবই ইলেকট্রনিক প্রমাণীকরণের বিভিন্ন রূপ।

ইলেকট্রনিক প্রমাণীকরণের সাথে তথ্যকে সংকেতের মাধ্যমে গুপ্তকরণ বা তথ্যের গোপনীয়তার ব্যাপারগুলির কোনও সম্পর্ক নেই। এতে শুধু তথ্য প্রেরণকারী পক্ষকে শনাক্ত করা হয় এবং তথ্যটি যে ঐ পক্ষের কাছ থেকেই এসেছে তা যাচাই করা হয়। প্রমাণীকরণ প্রতারকদের ধরে ইলেকট্রনিক তথ্য ব্যবস্থার উপর ব্যবহারকারীদের আস্থা বজায় রাখতে সহায়তা করে।

ইলেকট্রনিক বাণিজ্যে ইলেকট্রনিক প্রমাণীকরণ অত্যন্ত গুরুত্বপূর্ণ। যখনই দুইটি বেসরকারী পক্ষ ইলেকট্রনিক বাণিজ্যে কোন চুক্তি করে, তখনই ইলেকট্রনিক প্রমাণীকরণের দরকার হয়। 

## তথ্যসূত্র

বিষয়শ্রেণী:পরিচয় ব্যবস্থাপনা
বিষয়শ্রেণী:রাজনীতি ও প্রযুক্তি
বিষয়শ্রেণী:সমাজে প্রযুক্তি
বিষয়শ্রেণী:জনপ্রশাসন
মিজানুর রহমান আরিয়ান

**মিজানুর রহমান আরিয়ান** (জন্ম: ২৯ নভেম্বর, ১৯৯১) বাংলাদেশের একজন জনপ্রিয় চিত্রনাট্যকার এবং নাট্য নির্মাতা। দর্শকদের কাছে তিনি রোমান্টিক নাটক নির্মাতা হিসেবে বেশ পরিচিত।

## ব্যক্তিগত জীবন
মিজানুর রহমান আরিয়ান কুমিল্লা জিলা স্কুল থেকে মাধ্যমিক এবং বীরশ্রেষ্ঠ নূর মোহাম্মদ পাবলিক কলেজ (সাবেক রাইফেলস পাবলিক স্কুল অ্যান্ড কলেজ) থেকে উচ্চ মাধ্যমিক পাশ করেন এরপর তিনি   টেক্সটাইল ইঞ্জিনিয়ারিং কলেজ থেকে টেক্সটাইল ইঞ্জিনিয়ারিং পাশ করেন। টেক্সটাইল ইঞ্জিনিয়ার নিয়ে পড়ালেখা শেষ করেও তিনি ঐ পেশায় না গিয়ে নাট্য নির্মাণ এবং রেস্টুরেন্ট ব্যবসাকে পেশা হিসেবে নিয়েছেন। তিনি মূলত ডিরেকশন শিখেছেন ইউটিউব দেখে দেখে। স্ক্রিপ্ট লেখাও তিনি ইন্টারনেট ঘেঁটে ঘেঁটে শিখেছেন তার পাশাপাশি কিছু বই।

## কর্মজীবন
মিজানুর রহমান আরিয়ান তার এই নাট্য পরিচালনার কর্মজীবন শুরু করেন "তুমি আমি সে" নাটকের মধ্য দিয়ে। এরপর থেকে তিনি অর্ধ শতাধিকেরও বেশি নাটক নির্মাণ করেন। তার বেশ কয়েকটি নাটক জনপ্রিয় এবং ব্যবসা সফল নাটক হিসেবে পরিচিতি লাভ করে। তার মধ্যে বড় ছেলে ও মিঃ এন্ড মিসেস বেশ সাড়া ফেলেছে। তিনি মূলত তার নাটকের মাধ্যমে ভালোবাসার প্রতিচ্ছবি এবং মধ্যবিত্ত পরিবারের অবস্থা ইত্যাদি দর্শকদের মাঝে তুলে ধরেন।

## নাটকের তালিকা

* তুমি আমারই
* বড় ছেলে
* রেশ
* ব্যাচ ২৭
* ব্যাচ ২৭ লাস্ট পেজ
* গল্পগুলো আমাদের
* ভালো থাকিস বাবা
* সংসার
* মিঃ এন্ড মিসেস্
* প্রেম আমার
* ফ্যান পেজ
* তাই তোমাকে
* কাপোল
* ঠিকানা
* সেই ছেলেটা
* সেই মেয়েটা
* অপেক্ষার শেষ দিনে
* তুমি আমি সে
* প্রেম তুমি
* কথোপকথন
* আমার গল্পে তুমি
* এতোটা ভালবাসি
* এখনো আমি
* ইন এ রিলেশনশিপ
* অ্যাংরি বার্ড
* টুয়েন্টি ওয়ান টু এইট
* উৎসর্গ
* শুভরাত্রী (টিভি ধারাবাহিক)
* হ্যালো শুনছেন 
* তাকে ভালোবাসা বলে
* আমি একাই ১০০
* ভিতরে বাহিরে
* ফুল হাতা শার্ট

## তথ্যসূত্র

বিষয়শ্রেণী:বাংলাদেশী পুরুষ চিত্রনাট্যকার
বিষয়শ্রেণী:টেলিভিশন পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
বিষয়শ্রেণী:বাংলাদেশী টেলিভিশন পরিচালক
বিষয়শ্রেণী:বাংলাদেশী চিত্রনাট্যকার
বিষয়শ্রেণী:কুমিল্লা জেলার ব্যক্তি
টাকিন

**টাকিন** (; *Budorcas taxicolor*; ), বা **গ্নু ছাগল**, একটি ক্যাপ্রিনি উপপরিবারের বৃহৎ প্রজাতির ছাগল-জাতীয় প্রাণী, যাদের প্রধানত দেখা মেলে পূর্ব হিমালয় অঞ্চলে। এদের চারটি উপ-প্রজাতি হলো মিশমি টাকিন, সোনালী টাকিন, তিব্বতি বা সিচুয়ান টাকিন, এবং ভুটানি টাকিন। টাকিন ভুটানের জাতীয় পশু।

## আবাসস্থল
সমুদ্রতল থেকে  এর উচ্চতার মধ্যে বনভূমি উপত্যকা থেকে পাথুরে, ঘাস দিয়ে আবৃত আলপাইন অঞ্চলে টাকিন পাওয়া যায়। মিশমি টাকিন পূর্ব অরুণাচল প্রদেশে দেখা যায়, আর ভুটানি টাকিন পশ্চিম অরুণাচল প্রদেশ এবং ভুটানে রয়েছে। ভারতের অরুণাচল প্রদেশের দিহং-দিবাং বায়োস্ফিয়ার রিজার্ভ মিশমি, উত্তর সিয়াং (কোপু) এবং ভুটানি টাকিনের উভয়েরই একটি শক্তিশালী কেন্দ্র। উত্তর আমেরিকার ওহাইওর কম্বারল্যান্ডে বুনো টাকিনের একটি সক্রিয় প্রজননশীল দল বিচরণ করে। তারা চিড়িয়াখানা ও অ্যাকুরিয়াম অ্যাসোসিয়েশনের মাধ্যমে গঠিত একটি স্পেসিস সারভাইভাল প্ল্যান (এসএসপি) এর অংশ। আমেরিকার মিনেসোটা চিড়িয়াখানায় বন্দি অবস্থায়ও কিছু রয়েছে। সান দিয়েগো চিড়িয়াখানা, দ্য লস অ্যাঞ্জেলেস চিড়িয়াখানা, নর্থ ডাকোটাতে রেড রিভার চিড়িয়াখানা, মন্টানার জুমন্টানায়, রোড আইল্যান্ডের রজার উইলিয়ামস পার্ক চিড়িয়াখানা এবং কানাডার অন্টারিওর পিটারবারোতে রিভারভিউ পার্ক ও চিড়িয়াখানায় প্রদর্শনের জন্য রয়েছে কিছু টাকিন।

## অবস্থা
মূলত অতিরিক্ত পরিমাণে শিকার ও তাদের প্রাকৃতিক আবাস ধ্বংসের কারণে, টাকিনকে চীনে বিপন্ন এবং আইইউসিএন এর তালিকায় বিপদগ্রস্ত হিসেবে চিহ্নিত করা হয়েছে। যদিও টাকিন প্রাকৃতিকভাবে একটি সাধারণ প্রজাতি নয়, তবে তাদের সংখ্যা যথেষ্ট হ্রাস পেয়েছে বলে মনে হয়। মায়ানমারে অবৈধ বন্যপ্রাণীর ব্যবসায় টাকিনের শিং রয়েছে এবং ১৯৯৯-২০০৬ সাল থেকে তাচিলিক বাজারে তিনটি সমীক্ষায় মোট ৮৯ টি শিং প্রকাশ্যে বিক্রির জন্য পাওয়া গিয়েছিল।

## চিত্রশালা

File:C.the takin herd.jpg|চীনের ইউন্নান প্রদেশে একপাল বন্য টাকিন
File:Takin on a tree stump at Potawatomi Zoo, South Bend IN.jpg|ইন্ডিয়ানার দক্ষিণ বেন্ডের পোটাওয়াতোমি চিড়িয়াখানায় একটি টাকিন
File:Takin (Budorcas taxicolor) in Korkeasaari Zoo, Helsinki, Finland.jpg|ফিনল্যান্ডের হেলসিঙ্কির কর্কেসারি চিড়িয়াখানায় একটি টাকিন
File:SanDiegoZooTakinDec2010.jpg|সান দিয়েগো চিড়িয়াখানায় প্রাপ্ত বয়স্ক সিচুয়ান টাকিন
File:Takin (1).jpg|প্যারিস মেনেজেরি এ সোনালী টাকিন
File:Takin 1427.JPG|সাংহাই চিড়িয়াখানায় সোনালী টাকিন
File:Takin at National Kandawgyi Gardens @ Pyin Oo Lwin, Myanmar.jpg|মায়ানমারের পাইইন ওও লুইনের জাতীয় কান্দোগ্যাগি বোটানিকাল গার্ডেনে টাকিন
File:Takin Bhutan 1.jpg|ভুটানি টাকিন


## তথ্যসূত্র

## আরও পড়ুন
* 

## বহিঃসংযোগ

বিষয়শ্রেণী:ক্যাপ্রিড
বিষয়শ্রেণী:ব্রায়ান হজসন কর্তৃক নামকরণকৃত ট্যাক্সা
গাজোল বিধানসভা কেন্দ্র

**গাজোল (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে এই কেন্দ্রটি এসটি এর জন্য সংরক্ষিত ছিল।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৪ নং গাজোল (এসসি) বিধানসভা কেন্দ্রটি গাজোল সমষ্টি উন্নয়ন ব্লক এর অন্তর্গত।

গাজোল (এসসি) বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, কংগ্রেসের সুশীল চন্দ্র রায় তার নিকটতম প্রতিদ্বন্দ্বী সিপিআই (এম) -এর গোবিন্দ মণ্ডলকে পরাজিত করেন।

### ১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে,  সিপিআই (এম) -এর সাধু টুডু  গাজোল (এসটি) কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেসের জিতেন হাসদা এবং তৃণমূল কংগ্রেসের নবাবুমার হেমব্রোমকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে সিপিআই (এম) -এর দেবনাথ মুর্মু কংগ্রেসের বেঞ্জামিন হেমব্রোমকে পরাজিত করেন  এবং ১৯৯১ সালে কংগ্রেসের নবকুমার হেমব্রোমকে পরাজিত করেন।  ১৯৮৭ সালে সিপিআই (এম) -এর সুফল মুর্মু কংগ্রেসের নবকুমার হেমব্রোমকে পরাজিত করেন।  ১৯৮২ সালে কংগ্রেসের বেঞ্জামিন হেমব্রোমকে  এবং জনতা পার্টির শ্যান মুর্মুকে ১৯৭৭ সালে পরাজিত করেন।

### ১৯৫১-১৯৭২
কংগ্রেসের বেঞ্জামিন হেমব্রোম ১৯৭২ সালে জয়ী হন। ১৯৭১ সালে সিপিআই (এম) -এর সুফল মুর্মু জয়ী হন।  কংগ্রেসের লক্ষন সারেন ১৯৬৯ সালে জয়ী হন।  কংগ্রেসের ডি. মুর্মু ১৯৬৭ সালে জয়ী হন।  গাজোল কেন্দ্রে ১৯৬২  এবং ১৯৫৭ সালে  আসনটি ছিল না।  ১৯৫১ সালে স্বাধীন ভারতের প্রথম নির্বাচন, সিপিআই এর ধরনীধর সরকার গাজোল কেন্দ্র থেকে জয়লাভ করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি
কনকচূড়

**কনকচূড়** সরু ও সুগন্ধি চাল হিসাবে বিখ্যাত। এই ধান ভারতের পশ্চিমবঙ্গে চাষ হয়। এই চালের খইও চালের সুবাস ধরে রাখে। জয়নগরের মোয়া করতে এই চালের খই ব্যবহার করা হয়।
## জাতিসংঘের স্বীকৃতি
২০২৬ সালে জাতিসংঘের খাদ্য সংস্থা তিনটি দেশীয় সুগন্ধি ধানের জাত গোবিন্দভোগ, তুলাইপাঞ্জি এবং কনকচূড়কে খাদ্য ও সাংস্কৃতিক ঐতিহ্যের স্বীকৃতি দিয়েছে, যা তাদের অনন্য সুগন্ধ, সাংস্কৃতিক তাৎপর্য এবং আঞ্চলিক জীববৈচিত্র্যে অবদান তুলে ধরে।

গোবিন্দভোগ পশ্চিমবঙ্গের দক্ষিণাঞ্চলের বেশ কয়েকটি জেলায় ব্যাপকভাবে চাষ করা হয় এবং আঞ্চলিক বাজারে এটি সবচেয়ে জনপ্রিয় সুগন্ধি ধানের জাতগুলির মধ্যে একটি। তুলাইপাঞ্জি মূলত উত্তরবঙ্গে, বিশেষ করে উত্তর দিনাজপুর এবং আশেপাশের অঞ্চলে জন্মে। কনকোচুর মূলত দক্ষিণ ২৪ পরগনা এবং কাছাকাছি উপকূলীয় কৃষি অঞ্চলে চাষ করা হয়।

ধানের জাতের পাশাপাশি, রাজ্য সরকারের মাটির সৃষ্টি (মাটি তৈরি) উদ্যোগটি জলবায়ু সহনশীল কৃষির মডেল হিসেবে আন্তর্জাতিক স্বীকৃতি পেয়েছে। খরাপ্রবণ পশ্চিমাঞ্চলীয় জেলাগুলিতে কৃষি চ্যালেঞ্জ মোকাবেলার জন্য ২০২০ সালে চালু হওয়া এই কর্মসূচিটি অনুর্বর এবং একক ফসলের কৃষিজমিকে উর্বর, বহু ফসলি কৃষি অঞ্চলে রূপান্তরের উপর দৃষ্টি নিবদ্ধ করে।

এই উদ্যোগের আওতায়, পুকুর খনন এবং উন্নত জল ব্যবস্থাপনার মাধ্যমে সেচ ব্যবস্থা সম্প্রসারণ করা হয়েছে, কৃষি উৎপাদনশীলতা বৃদ্ধি করা হয়েছে, ফল ও সবজি চাষ বৃদ্ধি করা হয়েছে এবং গ্রামীণ সম্প্রদায়ের জন্য কর্মসংস্থানের সুযোগ তৈরি করা হয়েছে। এই কর্মসূচি খাদ্য নিরাপত্তা জোরদার করেছে এবং ঝুঁকিপূর্ণ কৃষক পরিবারের মধ্যে জীবিকা নির্বাহের সুযোগ তৈরি করেছে।

## আরও দেখুন
* তুলাইপাঞ্জি চাল
* গোবিন্দভোগ চাল
* জয়নগরের মোয়া

## তথ্যসূত্র

বিষয়শ্রেণী:শস্য
বিষয়শ্রেণী:ধানের জাত
বিষয়শ্রেণী:ভারতের চাল উৎপাদন
টনি পুরস্কার

**ব্রডওয়ে মঞ্চে অনন্য কাজের জন্য অ্যান্টোইনেট পেরি পুরস্কার**, যা সাধারণভাবে **টনি পুরস্কার** নামে পরিচিত, হল ব্রডওয়ে মঞ্চে সেরা কাজের স্বীকৃতি হিসেবে প্রদত্ত বার্ষিক মঞ্চ পুরস্কার। নিউ ইয়র্ক সিটিতে বার্ষিক আয়োজনের মধ্য দিয়ে আমেরিকান থিয়েটার উইং ও দ্য ব্রডওয়ে লিগ এই পুরস্কার প্রদান করে। পুরস্কারটি ব্রডওয়ে মঞ্চনাটক ও অভিনয়ের জন্য প্রদান করা হয় এবং একটি পুরস্কার আঞ্চলিক মঞ্চের কাজের জন্য প্রদান করা হয়। প্রতিযোগিতার বাইরেও কয়েকটি পুরস্কার প্রদান করা হয়, তন্মধ্যে একটি বিশেষ টনি পুরস্কার, মঞ্চে অনন্য কাজের জন্য টনি সম্মাননা, ও ইসাবেল স্টিভেনসন পুরস্কার উল্লেখযোগ্য। পুরস্কারটি আমেরিকান থিয়েটার উইংয়ের সহ-প্রতিষ্ঠাতা অ্যান্টোইনেট "টনি" পেরির নামানুসারে নামকরণ করা হয়।

## পুরস্কারের বিভাগ
**অভিনয় বিভাগ**

* মঞ্চনাটকে শ্রেষ্ঠ কেন্দ্রীয় অভিনেতা
* মঞ্চনাটকে শ্রেষ্ঠ চরিত্র অভিনেতা
* সঙ্গীতনাট্যে শ্রেষ্ঠ কেন্দ্রীয় অভিনেতা
* সঙ্গীতনাট্যে শ্রেষ্ঠ চরিত্র অভিনেতা
* মঞ্চনাটকে শ্রেষ্ঠ কেন্দ্রীয় অভিনেত্রী
* মঞ্চনাটকে শ্রেষ্ঠ চরিত্র অভিনেত্রী
* সঙ্গীতনাট্যে শ্রেষ্ঠ কেন্দ্রীয় অভিনেত্রী
* সঙ্গীতনাট্যে শ্রেষ্ঠ চরিত্র অভিনেত্রী

**অনুষ্ঠান ও কারিগরী বিভাগ**

* শ্রেষ্ঠ সঙ্গীতনাট্য
* শ্রেষ্ঠ সঙ্গীতনাট্যের পুনর্জীবিতকরণ
* শ্রেষ্ঠ সঙ্গীতনাট্যের পরিচালনা
* শ্রেষ্ঠ সঙ্গীতনাট্যের বই
* শ্রেষ্ঠ মৌলিক সুর
* শ্রেষ্ঠ ঐকতান বাদক
* শ্রেষ্ঠ নৃত্য পরিচালনা
* সঙ্গীতনাট্যে শ্রেষ্ঠ দৃশ্য পরিকল্পনা
* সঙ্গীতনাট্যে শ্রেষ্ঠ পোশাক পরিকল্পনা
* সঙ্গীতনাট্যে শ্রেষ্ঠ আলোক পরিকল্পনা
* সঙ্গীতনাট্যে শ্রেষ্ঠ শব্দ পরিকল্পনা
* শ্রেষ্ঠ মঞ্চনাটক
* শ্রেষ্ঠ মঞ্চনাটকের পুনর্জীবিতকরণ
* শ্রেষ্ঠ মঞ্চনাটকের পরিচালনা
* মঞ্চনাটকে শ্রেষ্ঠ দৃশ্য পরিকল্পনা
* মঞ্চনাটকে শ্রেষ্ঠ পোশাক পরিকল্পনা
* মঞ্চনাটকে শ্রেষ্ঠ আলোক পরিকল্পনা
* মঞ্চনাটকে শ্রেষ্ঠ শব্দ পরিকল্পনা

**বিশেষ পুরস্কার**

* আঞ্চলিক মঞ্চ পুরস্কার
* বিশেষ টনি পুরস্কার (আজীবন সম্মাননা পুরস্কার সহ)
* মঞ্চনাটকে অনন্য কাজের জন্য টনি সম্মাননা
* ইসাবেল স্টিভেনসন পুরস্কার

**পূর্বে প্রদত্ত পুরস্কার**

* শ্রেষ্ঠ লেখক
* শ্রেষ্ঠ নির্দেশক ও সঙ্গীতনাট্য পরিচালক
* শ্রেষ্ঠ পোশাক পরিকল্পনা (দুটি বিভাগে ভাগ করা হয়েছে: সঙ্গীতনাট্যে শ্রেষ্ঠ পোশাক পরিকল্পনা ও মঞ্চনাটকে শ্রেষ্ঠ পোশাক পরিকল্পনা)
* শ্রেষ্ঠ আলোক পরিকল্পনা (দুটি বিভাগে ভাগ করা হয়েছে: সঙ্গীতনাট্যে শ্রেষ্ঠ আলোক পরিকল্পনা ও মঞ্চনাটকে শ্রেষ্ঠ আলোক পরিকল্পনা)
* শ্রেষ্ঠ নবাগত
* শ্রেষ্ঠ পুনর্জীবিতকরণ (দুটি বিভাগে ভাগ করা হয়েছে: সঙ্গীতনাট্যের পুনর্জীবিতকরণ ও মঞ্চনাটকের পুনর্জীবিতকরণ)
* শ্রেষ্ঠ দৃশ্য পরিকল্পনা (দুটি বিভাগে ভাগ করা হয়েছে: সঙ্গীতনাট্যে শ্রেষ্ঠ দৃশ্য পরিকল্পনা ও মঞ্চনাটকে শ্রেষ্ঠ দৃশ্য পরিকল্পনা)
* শ্রেষ্ঠ মঞ্চ শিল্প নির্দেশক
* শ্রেষ্ঠ বিশেষ মঞ্চ অনুষ্ঠান
* শ্রেষ্ঠ পরিচালক (দুটি বিভাগে ভাগ করা হয়েছে: শ্রেষ্ঠ সঙ্গীতনাট্যের পরিচালক ও শ্রেষ্ঠ মঞ্চনাটকের পরিচালক)

## তথ্যসূত্র

বিষয়শ্রেণী:১৯৪৭-এ প্রবর্তিত পুরস্কার
বিষয়শ্রেণী:টনি পুরস্কার
বিষয়শ্রেণী:মার্কিন মঞ্চ পুরস্কার
নাস্ত্রো দারজেন্তো

**নাস্ত্রো দারজেন্তো** () হল ইতালীয় চলচ্চিত্র সাংবাদিকদের জাতীয় সিন্ডিকেট কর্তৃক প্রদত্ত বার্ষিক ইতালীয় চলচ্চিত্র পুরস্কার। এটি ১৯৪৬ সাল থেকে প্রদান করা হচ্ছে। নাস্ত্রো দারজেন্তোকে ইউরোপের সবচেয়ে প্রাচীন চলচ্চিত্র পুরস্কার বলে অভিহিত করা হয়।

## পুরস্কারের বিভাগ
* শ্রেষ্ঠ পরিচালক (১৯৪৬ সাল থেকে)
* শ্রেষ্ঠ নবাগত পরিচালক (১৯৭৪ সাল থেকে)
* শ্রেষ্ঠ ত্রিমাত্রিক চলচ্চিত্র পরিচালক
* শ্রেষ্ঠ প্রযোজক (১৯৫৪ সাল থেকে)
* শ্রেষ্ঠ অভিনেতা (১৯৪৬ সাল থেকে)
* শ্রেষ্ঠ অভিনেত্রী (১৯৪৬ সাল থেকে)
* শ্রেষ্ঠ পার্শ্ব অভিনেতা (১৯৪৬ সাল থেকে)
* শ্রেষ্ঠ পার্শ্ব অভিনেত্রী (১৯৪৬ সাল থেকে)
* শ্রেষ্ঠ চিত্রনাট্য
* শ্রেষ্ঠ গল্প
* শ্রেষ্ঠ পাণ্ডুলিপি (১৯৪৮ সাল থেকে)
* শ্রেষ্ঠ সুর (১৯৪৭ সাল থেকে)
* শ্রেষ্ঠ মৌলিক গান (১৯৯৯ সাল থেকে)
* শ্রেষ্ঠ কৌতুকাভিনয় (২০০৯ সাল থেকে)
* শ্রেষ্ঠ চিত্রগ্রহণ
* শ্রেষ্ঠ সম্পাদনা
* শ্রেষ্ঠ পোশাক পরিকল্পনা (১৯৫৩ সাল থেকে)
* শ্রেষ্ঠ ইউরোপীয় চলচ্চিত্র (২০০৭ সাল থেকে)
* শ্রেষ্ঠ এক্সটা-ইউরোপীয় চলচ্চিত্র (২০০৭ সাল থেকে)
* শ্রেষ্ঠ প্রামাণ্যচিত্র
* শ্রেষ্ঠ স্বল্পদৈর্ঘ্য চলচ্চিত্র
* শ্রেষ্ঠ ত্রিমাত্রিক চলচ্চিত্র (২০১০ সাল থেকে)
* বিশেষ নাস্ত্রো দারজেন্তো (১৯৫১ সাল থেকে)
* ইউরোপীয় নাস্ত্রো দারজেন্তো

## আরও দেখুন
* ইতালির চলচ্চিত্র

## তথ্যসূত্র

## বহিঃসংযোগ
* ইতালীয় চলচ্চিত্র সাংবাদিকদের জাতীয় সিন্ডিকেট (ইতালীয়)

বিষয়শ্রেণী:১৯৪৬-এ প্রবর্তিত পুরস্কার

বিষয়শ্রেণী:ইতালীয় চলচ্চিত্র পুরস্কার
শরীফ মসজিদ

**শরীফ মসজিদ** বাংলাদেশের বন্দরনগরী চট্টগ্রাম শহরের এলাকার পূর্ব মাদারবাড়ী ওয়ার্ড নালাপাড়ায় অবস্থিত একটি অতি প্রাচীন মসজিদ। ১৯শ শতকে নির্মিত এই মসজিদটি শহরের নালাপাড়া এলাকায় অবস্থিত।
১৯০৮ সালে প্রতিষ্ঠিত হবার পর এই মসজিদটি বেশ কয়েকবার সংস্কার করা হয় সর্বশেষ গত ২০১৭ সালের জানুয়ারি মাসে পুরাতন কাঠামো ভেঙ্গে ছয়তলা বিশিষ্ট আধুনিক মসজিদ কমপ্লেক্স নির্মাণ করা হয়। এই মসজিদটি সম্পূর্নরূপে স্থানীয়ভাবে পরিচালিত হয়। এই মসজিদটি ওই এলাকার স্থাপত্য নিদর্শনের মধ্যে একটি।

## আরও দেখুন
* বাংলাদেশের মসজিদের তালিকা
* চট্টগ্রাম বিভাগের মসজিদের তালিকা

## তথ্যসূত্র

বিষয়শ্রেণী:চট্টগ্রাম জেলার মসজিদ
লেস ফাভেল

**লেসলি আর্নেস্ট ফাভেল** (; জন্ম: ৬ অক্টোবর, ১৯২৯ - মৃত্যু: ১৪ জুন, ১৯৮৭) নিউ সাউথ ওয়েলসের আর্নক্লিফ এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। ১৯৫৪ থেকে ১৯৬১ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়ার প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে মিডিয়াম বোলিং করতেন **লেস ফাভেল**।

## প্রথম-শ্রেণীর ক্রিকেট
বর্ণাঢ্যময় ব্যক্তিত্বের অধিকারী ছিলেন তিনি। অত্যন্ত সাহসী ক্রিকেটার হিসেবে বলকে মাঠের সর্বত্র নিয়ে যাবার ক্ষেত্রে সবিশেষ দক্ষতার পরিচয় দিয়েছেন।

১৯৫১ সালে দক্ষিণ অস্ট্রেলিয়ায় স্থানান্তরিত হন। সেখানে তিনি ইস্ট টরেন্স ক্রিকেট ক্লাবে যোগ দেন। একই বছরে দক্ষিণ অস্ট্রেলিয়ার সদস্যরূপে প্রথম-শ্রেণীর ক্রিকেটে অভিষেক হয় তার। ১৯৫১ থেকে ১৯৭০ সাল পর্যন্ত ১২১টি খেলায় অংশ নেন। এ সময়ে তিনি দলের চতুর্থ সর্বোচ্চ রান সংগ্রহকারীর ভূমিকায় অবতীর্ণ হয়েছিলেন। ৯৫টি খেলায় দলকে নেতৃত্ব দেন। তন্মধ্যে, ১৯৬৩-৬৪ ও ১৯৬৮-৬৯ মৌসুমের শেফিল্ড শিল্ডের শিরোপা বিজয়ে প্রভূতঃ ভূমিকা রাখেন।

## টেস্ট ক্রিকেট
সমগ্র খেলোয়াড়ী জীবনে ১৯ টেস্টে অংশগ্রহণ করেছেন তিনি। ২৬ নভেম্বর, ১৯৫৪ তারিখে টেস্ট অভিষেক ঘটে লেস ফাভেলের। ১৯৫৪-৫৫ মৌসুমে সফরকারী ইংল্যান্ড দলের বিপক্ষে ব্রিসবেনে অনুষ্ঠিত ঐ খেলায় তিনি তেমন ক্রীড়ানৈপুণ্য প্রদর্শন করতে পারেননি। এরপূর্বে অবশ্য ইংরেজ দলের বিপক্ষে সাউথ অস্ট্রেলিয়ার সদস্যরূপে ৮৪ ও ৪৭ রান তুলেছিলেন। মেলবোর্নে অনুষ্ঠিত অ্যাশেজ সিরিজের তৃতীয় টেস্টে ফ্রাঙ্ক টাইসনের ৭/২৭ বোলিং পরিসংখ্যানের প্রথম শিকারে পরিণত হন তিনি। কলিন কাউড্রের হাতে ৩০ রান করে বিদায় নেন।

প্রথম-শ্রেণীর ক্রিকেটে ১২,৩৭৯ রান তুলেন। তবে অস্ট্রেলীয়দের মধ্যে এতো রান করেও ইংল্যান্ড সফরে যাবার সুযোগ ঘটেনি তার।

১৪ জুন, ১৯৮৭ তারিখে ৫৮ বছর বয়সে দক্ষিণ অস্ট্রেলিয়ার মাগিলে জীবনাবসান ঘটে লেস ফাভেলের।

## তথ্যসূত্র

## আরও দেখুন
* জিম বার্ক
* ডেভিড অগিলভি
* ভিক্টোরিয়া ক্রিকেট দল
* অস্ট্রেলীয় টেস্ট ক্রিকেটারদের তালিকা

## বহিঃসংযোগ

* 
* 

বিষয়শ্রেণী:১৯২৯-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:দক্ষিণ অস্ট্রেলিয়ার ক্রিকেটার
বিষয়শ্রেণী:সিডনি থেকে আগত ক্রিকেটার
বিষয়শ্রেণী:অস্ট্রেলিয়ান মেম্বার্স অব দি অর্ডার অব দ্য ব্রিটিশ এম্পায়ার
বিষয়শ্রেণী:নিউ সাউথ ওয়েলসের পুরুষ ক্রীড়াবিদ
সবচেয়ে বেশি লিগ শিরোপাজয়ী ফুটবল ক্লাবের তালিকা

সবচেয়ে বেশি লিগ শিরোপাজয়ী ফুটবল ক্লাব হচ্ছে স্কটল্যান্ডের গ্লাসগো রেঞ্জার্স (৫৪)। নিচে কমপক্ষে ১০ টি লিগ শিরোপা জিতেছে বিভিন্ন দেশের এরকম ফুটবল ক্লাবসমুহের তালিকা দেওয়া হলঃ
## তালিকা

## তথ্যসূত্র

বিষয়শ্রেণী:ফুটবল
দশম জাতীয় সংসদ সদস্যদের তালিকা

এটি একটি **১০ম জাতীয় সংসদ সদস্যদের তালিকা**, যারা ১০ম জাতীয় সংসদে প্রতিনিধিত্ব করেছেন। এতে ২০১৪ সালে অনুষ্ঠিত সাধারণ নির্বাচনে নির্বাচিত এবং ১০ম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।

## সংসদ সদস্য

## সংরক্ষিত মহিলা আসন

## আরও দেখুন
* নবম জাতীয় সংসদ সদস্যদের তালিকা
* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* ১০ম জাতীয় সংসদ সদস্যদের তালিকা 

*
১০
জামাই ষষ্ঠী (চলচ্চিত্র)

**জামাই ষষ্ঠী** হল পশ্চিমবঙ্গের চলচ্চিত্র জগতে ১৯৩১ খ্রিস্টাব্দে অমর চৌধুরী পরিচালিত, মদন থিয়েটার কোম্পানির প্রযোজনায় সৃষ্ট প্রথম স্বল্পদৈর্ঘ্য সবাক চলচ্চিত্র। এটি পশ্চিমবঙ্গ তথা বাংলার চলচ্চিত্র জগতের একটি যুগান্তকারী সৃষ্টি। ১৯৩১ খ্রিস্টাব্দের ১১ এপ্রিল এটি কলকাতার ক্রাউন সিনেমা হলে প্রথম ছায়াছবির পর্দায় আসে।

## আরও দেখুন
* পশ্চিমবঙ্গের চলচ্চিত্র
* দেনা পাওনা
* বিল্বমঙ্গল

## তথ্যসূত্র

## বহিঃসংযোগ
*

বিষয়শ্রেণী:১৯৩০-এর দশকের বাংলা ভাষার চলচ্চিত্র
বিষয়শ্রেণী:১৯৩১-এর চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় স্বল্পদৈর্ঘ্য চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার স্বল্পদৈর্ঘ্য চলচ্চিত্র
কুতুকছড়ি ইউনিয়ন

**কুতুকছড়ি** বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

## আয়তন
কুতুকছড়ি ইউনিয়নের আয়তন ১১,৫২০ একর (৪৬.৬২ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৬৫০জন। এর মধ্যে ৬,৩৮৯জন বৌদ্ধ, ১২৮জন মুসলিম, ১০৮জন হিন্দু, ২৫জন খ্রিস্টান।

নৃতাত্ত্বিকভাবে ২৭৯ জন বাঙালি, ৬,৩১০ জন চাকমা, ১৪ জন‌  মারমা, ৫ জন তঞ্চঙ্গ্যা ও ৪২ জন অন্যান্য।

## অবস্থান ও সীমানা
রাঙ্গামাটি সদর উপজেলার উত্তর-পশ্চিমাংশে কুতুকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৮ কিলোমিটার। এ ইউনিয়নের দক্ষিণে সাপছড়ি ইউনিয়ন, পূর্বে কাপ্তাই হ্রদ ও বন্দুকভাঙ্গা ইউনিয়ন, উত্তরে নানিয়ারচর উপজেলার ঘিলাছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।

## প্রশাসনিক কাঠামো
কুতুকছড়ি ইউনিয়ন রাঙ্গামাটি সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *১১১নং কুতুকছড়ি*, *১১২নং ডলুছড়ি* ও *১১৩নং তৈমিদং* এ ৩টি মৌজায় বিভক্ত।

ওয়ার্ডভিত্তিক এ ইউনিয়নের গ্রামগুলো হল:

## শিক্ষা ব্যবস্থা
কুতুকছড়ি ইউনিয়নের সাক্ষরতার হার ৪৩.০৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* বড় মহাপূরম উচ্চ বিদ্যালয়

;নিম্ন মাধ্যমিক বিদ্যালয়
* তৈমিদং নিম্ন মাধ্যমিক বিদ্যালয়

;প্রাথমিক বিদ্যালয়
* উত্তর কুতুকছড়ি সরকারি প্রাথমিক বিদ্যালয়
* চেগেইয়াছড়ি সরকারি প্রাথমিক বিদ্যালয়
* দক্ষিণ কুতুকছড়ি সরকারি প্রাথমিক বিদ্যালয়
* নতুন কেরেটছড়ি বেসরকারি প্রাথমিক বিদ্যালয়
* পুটিখালী সরকারি প্রাথমিক বিদ্যালয়
* পেরাছড়া সরকারি প্রাথমিক বিদ্যালয়
* বটতলী পাড়া সরকারি প্রাথমিক বিদ্যালয়
* বড় তৈমিদং সরকারি প্রাথমিক বিদ্যালয়
* বিএম কিন্ডারগার্টেন স্কুল
* ভাগ্যধন কার্বারী পাড়া সরকারি প্রাথমিক বিদ্যালয়
* মৌনতলা সূর্য্যকুমার সরকারি প্রাথমিক বিদ্যালয়
* সুষেন কার্বারী পাড়া সরকারি প্রাথমিক বিদ্যালয়

## যোগাযোগ ব্যবস্থা
কুতুকছড়ি ইউনিয়নে যোগাযোগের প্রধান সড়ক রাঙ্গামাটি-মহালছড়ি সড়ক। সব ধরনের যানবাহনে যোগাযোগ করা যায়। এছাড়া রাঙ্গামাটি জেলা সদর থেকে নৌপথেও এ ইউনিয়নে যোগাযোগ করা যায়।

## খাল ও নদী
কুতুকছড়ি ইউনিয়নের পূর্ব দিকে রয়েছে কাপ্তাই হ্রদ। এছাড়া রয়েছে কুতুকছড়ি খাল,
ডলুছড়ি খাল এবং তৈমিদং খাল।

## হাট-বাজার
কুতুকছড়ি ইউনিয়নের প্রধান হাট-বাজার হল কুতুকছড়ি বাজার।

## দর্শনীয় স্থান
* নির্বাণপুর বন ভাবনা কেন্দ্র (সাবেক ধর্মাংকুর বৌদ্ধ বিহার)

## উল্লেখযোগ্য ব্যক্তিত্ব

## জনপ্রতিনিধি
* বর্তমান চেয়ারম্যান: কানন চাকমা
* প্যানেল চেয়ারম্যান: সরোজ চাকমা

## আরও দেখুন
* রাঙ্গামাটি সদর উপজেলা
* কোতোয়ালী থানা, রাঙ্গামাটি
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি সদর উপজেলার ইউনিয়ন
ইয়ামিন আহমেদ চৌধুরী মুন্না

**ইয়ামিন আহমেদ চৌধুরী মুন্না** (জন্ম: ২ আগস্ট ১৯৯১ ; **ইয়ামিন মুন্না** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব মুক্তিযোদ্ধা সংসদ এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলে থাকেন।

২০১০–১১ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১১–১২ মৌসুমে তিনি শেখ রাসেলে যোগদান করেছেন। শেখ রাসেলে মাত্র ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন। পরবর্তীকালে, তিনি ঢাকা আবাহনী, শেখ রাসেল এবং মুক্তিযোদ্ধা সংসদের হয়ে খেলেছেন। ২০২২–২৩ মৌসুমে, তিনি মুক্তিযোদ্ধা সংসদ হতে বাংলাদেশী ক্লাব শেখ জামালে যোগদান করেছেন।

২০১১ সালে, ইয়ামিন বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০-এর অধিক ম্যাচে অংশগ্রহণ করেছেন। দলগতভাবে, ইয়ামিন এপর্যন্ত ৬টি শিরোপা জয়লাভ করেছেন, যার মধ্যে ৪টি শেখ জামালের হয়ে এবং ২টি ঢাকা আবাহনীর হয়ে জয়লাভ করেছেন।

## প্রারম্ভিক জীবন
ইয়ামিন আহমেদ চৌধুরী মুন্না ১৯৯১ সালের ২রা আগস্ট তারিখে বাংলাদেশের সিলেটে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১১ সালের ২১শে মার্চ তারিখে, মাত্র ১৯ বছর ৭ মাস ২০ দিন বয়সে, উভয় পায়ে ফুটবল খেলায় পারদর্শী ইয়ামিন ফিলিস্তিনের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৮৫তম মিনিটে রক্ষণভাগের খেলোয়াড় আতিকুর রহমান মিশুর বদলি খেলোয়াড় হিসেবে তিনি মাঠে প্রবেশ করেন। ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে ইয়ামিন সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:সিলেটের ব্যক্তি
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:আবাহনী লিমিটেডের (ঢাকা) ফুটবলার
বিষয়শ্রেণী:শেখ রাসেল ক্রীড়া চক্রের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার
বিষয়শ্রেণী:২০১৪ এশিয়ান গেমসের ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:এশিয়ান গেমসে বাংলাদেশের ফুটবলার
আলাঁ পোঅ্যার

**আলাঁ এমিল লুই মারি পোঅ্যার** (ফরাসি: Alain Émile Louis Marie Poher) (১৭ এপ্রিল, ১৯০৯ - ৯ ডিসেম্বর, ১৯৯৬) একজন ফরাসি মধ্যপন্থী রাজনীতিবিদ। তিনি ১৯৬৮ সালের ফরাসি আইনসভার উচ্চকক্ষ সেনা (Sénat) বা সিনেটের সভাপতি ছিলেন। সেসময় তিনি দুইবার ফ্রান্সের অন্তর্বর্তীকালীন রাষ্ট্রপতি হিসেবে দায়িত্ব পালন করেন। ১৯৬৯ সালের রাষ্ট্রপতি নির্বাচনে তিনি একজন অগ্রগামী প্রার্থী ছিলেন, কিন্তু নির্বাচনের ২য় রাউন্ডে তিনি জর্জ পোঁপিদু-র কাছে পরাজিত হন।

## তথ্যসূত্র

## বহিঃসংযোগ
* 
* A Caretaker Who Cares  (article in TIME)
* Alain Poher – Présidence de la République
* Embassy of France in the US – Alain Poher

বিষয়শ্রেণী:১৯০৯-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ফরাসি রাজনীতিবিদ
বিষয়শ্রেণী:ফরাসি রোমান ক্যাথলিক
হাফলং

**হাফলং** হচ্ছে ভারতের আসাম রাজ্যে অবস্থিত ডিমা হাছাওয়ের (আগেকার উত্তর কাছার পাহাড়) একটি শহর এবং কেন্দ্রস্থল। এটি আসামের একমাত্র পাহাড় কেন্দ্র। হাফলং একটি ডিমাসা শব্দ যার অর্থ পিঁপড়ার পাহাড়।

## জলবায়ু
হাফলং আর্দ্র উপক্রান্তিয় জলবায়ু এলাকায় অবস্থিত।

.
## জনসংখ্যা


## ভাষা
হাফলংয়ে প্রধানত হাফলং হিন্দী, ডিমাসা, মার, জেমে নাগা, বিয়াতে, কুকি, খাসি, বাংলা, নেপালী এবং রাংখোল ভাষা প্রচলিত।
## পর্যটন
হাফলংয়ে পৰ্যটনের জন্য উল্লেখযোগ্য স্থানসমূহ হল-
*হাফলং হ্ৰদ
***জাতিংগা**
* ঐতিহ্যবাহী গ্রামসমূহ
* ফিয়াংপুই বাগান
* মউলপং 
* ফিয়াংপুই (Fiangpui) গীৰ্জা

## তথ্যসূত্র

## বহিঃসংযোগ

*ডিমা হাছাও ওয়েবসাইট 

বিষয়শ্রেণী:ডিমা হাসাও জেলা
ল্যাংড়া

**ল্যাংড়া আম** বা **বারানসী আম** হল আমের একটি বিখ্যাত জাত যা ভারত, বাংলাদেশ ও পাকিস্তানে চাষ করা হয়। এটি ভারতের অন্যতম একটি বিখ্যাত আম। এটি পশ্চিমবঙ্গ সহ সমগ্র উত্তর ভারতে চাষ করা হয়। এই আম পাকার পর খানিক হলদে রঙের হয়। জুলাই মাসের দিকে এই আম পাকতে শুরু করে এবং বাজারে পাওয়া যায়। এই আমকে ছোটো ছোটো টুকরো করার ক্ষেত্রে আদর্শ বলে মনে করা হয়। এছাড়া নানা আম থেকে তৈরী খাদ্যের ক্ষেত্রেও আদর্শ বলে মনে করা হয়।

## বিবরণ

দেশে যে কটি উৎকৃষ্ট জাতের আম এগুলোর মধ্যে ল্যাংড়া সবচেয়ে এগিয়ে। পাকা অবস্থায় হালকা সবুজ থেকে হালকা হলুদ রাং ধারণ করে। ফলের শাঁস হলুদাভ। কাঁচা অবস্থায় আমের গন্ধ সত্যিই পাগল করা। অত্যন্ত রসাল এই ফলটির মিষ্টতার পরিমাণ গড়ে ১৯.৭%। বোঁটা চিকন। আটি অত্যন্ত পাতলা। পোক্ত হবার পর সংগ্রহীত হলে গড়ে ৮-১০ দিন রাখা যাবে।

## ইতিহাস
ভারতের বেনারসে এর উদ্ভব হয়েছে। বাংলাদেশে সব জেলাতেই এই আম জন্মে। চাঁপাইনবাবগঞ্জ, রাজশাহী, নওগাঁ ও নাটোর এলাকায় বেশি জন্মে। সাতক্ষীরার ল্যাংড়া আম স্বাদে, মানে উন্নত।

## নামকরণ
মোঘল আমলে ভারতের বিহার রাজ্যের দ্বারভাঙায় এই আম চাষ শুরু হয়। আঠারো শতকে এক ফকির সুস্বাদু এই আমের চাষ করেন। এই খোড়া ফকিরের নামে আমটির নামকরণ হয়েছে। ফকিরের আস্তানা থেকে এই জাতটি প্রথম সংগৃহীত হয়েছিল। খোড়া ফকির যেখানে বাস করতেন তার আশেপাশে শত শত আমের গাছ ছিল। তারই একটি থেকে ল্যাংড়া নামের অতি উৎকৃষ্ট জাতটি বেরিয়ে এসেছে। সেই ফকিরের পায়ে একটু সমস্যা ছিল। সেই থেকে এই আমের নাম হয়ে যায় ‘ল্যাংড়া’।

## গঠন
খাওয়ার উপযোগী অংশ ৭৩.১%, ওজন ৩১৪.১ গ্রাম। মধ্য মৌসুমি জাত ল্যাংড়া। আষাঢ় মাসের শেষ অবধি- জুলাই মাসের শেষ সপ্তাহ পর্যন্ত বাজারে পাওয়া যায়।

## আরও দেখুন
*	হিমসাগর
* ফজলি আম
*হাড়িভাঙ্গা আম

## তথ্যসূত্র

বিষয়শ্রেণী:পশ্চিমবঙ্গের ভৌগোলিক নির্দেশক
বিষয়শ্রেণী:বাংলার ফল
বিষয়শ্রেণী:ভারতের উদ্ভিদ
বিষয়শ্রেণী:বাংলার উদ্ভিদ
বিষয়শ্রেণী:ভারতের আমের জাত
বিষয়শ্রেণী:বাংলাদেশের ফল
২০১৮ ফিফা বিশ্বকাপের খেলার তালিকা

২০১৮ ফিফা বিশ্বকাপ একটি বৈশ্বিক ফুটবল প্রতিযোগিতা যা ২০১৮ সালের ১৪ই জুন হতে ১৫ই জুলাই পর্যন্ত রাশিয়ায় অনুষ্ঠিত হবে। ৩২টি দেশের জাতীয় দল এই প্রতিযোগিতায় ৮টি গ্রুপে বিভক্ত হয়ে খেলছে। গ্রুপ পর্বে মোট ৪৮টি খেলা অনুষ্ঠিত হবে এবং প্রতি গ্রুপ বিজয়ী ও রানার আপ দল ১৬ দলের পর্বে অংশগ্রহণ করবে। এরপরে ক্রমান্বয়ে ৪টি কোয়ার্টার ফাইনাল, ২টি সেমিফাইনাল এবং সর্বশেষে রাশিয়ার রাজধানী মস্কো শহরের লুঝনিকি স্টেডিয়ামে ফাইনালের মাধ্যমে এই প্রতিযোগিতার বিজয়ী নির্ধারণ করা হবে।

নিচের তালিকাভুক্ত খেলাগুলো রাশিয়ার দাপ্তরিক সময় অনুযায়ী উল্লেখ করা রয়েছে (ইউটিসি−৩)।

## ম্যাচসমূহ

## তথ্যসূত্র

বিষয়শ্রেণী:২০১৮ ফিফা বিশ্বকাপ
মার্কো ভেররাত্তি

**মার্কো ভেররাত্তি** (, ; জন্ম: ৫ নভেম্বর ১৯৯২) হলেন একজন ইতালীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব পারি সাঁ-জেরমাঁ এবং ইতালি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলে থাকেন।

২০০০–০১ মৌসুমে, ইতালীয় ফুটবল ক্লাব মানোপ্পেল্লোর যুব পর্যায়ের হয়ে খেলার মাধ্যমে ভেররাত্তি ফুটবল জগতে প্রবেশ করেছেন এবং পরবর্তীকালে মানোপ্পেল্লো আরাবোনা এবং পেস্কারার যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, ইতালীয় ক্লাব পেস্কারার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; পেস্কারার হয়ে তিনি ৭৪ ম্যাচে ২টি গোল করেছেন। ২০১২–১৩ মৌসুমে, তিনি প্রায় ১২ মিলিয়ন ইউরোর বিনিময়ে পেস্কারা হতে ফরাসি ক্লাব পারি সাঁ-জেরমাঁয় যোগদান করেছেন।

২০১০ সালে, ভেররাত্তি ইতালি অনূর্ধ্ব-১৯ দলের হয়ে ইতালির বয়সভিত্তিক পর্যায়ে অভিষেক করেছিলেন। ইতালির বয়সভিত্তিক দলের হয়ে খেলার পর, তিনি ২০১২ সালে ইতালির হয়ে আন্তর্জাতিক পর্যায়ে অভিষেক করেছেন; ইতালির জার্সি গায়ে তিনি এপর্যন্ত ৪০ ম্যাচে ৩টি গোল করেছেন। তিনি ইতালির হয়ে এপর্যন্ত ১টি ফিফা বিশ্বকাপ (২০১৮) এবং ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

ব্যক্তিগতভাবে, ভেররাত্তি বেশ কিছু পুরস্কার জয়লাভ করেছেন, যার মধ্যে ২০১২ সালে ব্রাভো পুরস্কার এবং ২০১৫ সালে পাল্লোনে আজ্জুররো পুরস্কার জয় অন্যতম। দলগতভাবে, ভেররাত্তি এপর্যন্ত ২৮টি শিরোপা জয়লাভ করেছেন, যার মধ্যে ১টি পেস্কারার হয়ে এবং ২৭টি পারি সাঁ-জেরমাঁর হয়ে জয়লাভ করেছেন।

## প্রারম্ভিক জীবন
মার্কো ভেররাত্তি ১৯৯২ সালের ৫ই নভেম্বর তারিখে ইতালির পেস্কারায় জন্মগ্রহণ করেছেন এবং লাকুইলায় তার শৈশব অতিবাহিত করেছেন। শৈশবে তিনি ইয়ুভেন্তুসের ভক্ত ছিলেন এবং ইয়ুভেন্তুসের ইতালীয় আন্তর্জাতিক আক্রমণভাগের খেলোয়াড় আলেসসান্দ্রো দেল পিয়েরোকে নিজের আদর্শ মানতেন। ভেররাত্তির প্রতিভা অল্প বয়সেই পরিলক্ষিত হয়েছিল এবং তাকে আতালান্তা এবং ইন্টার মিলানের যুব একাডেমিতে যোগদানের প্রস্তাব দেওয়া হয়েছিল, কিন্তু তিনি তার স্থানীয় ক্লাব ৫,০০০ ইউরোর বিনিময়ে পেস্কারায় যোগদান করেছিলেন। এসি মিলানের বিরুদ্ধে পেস্কারা অনূর্ধ্ব-১৬ দলের হয়ে চিত্তাকর্ষক খেলা প্রদর্শনের পর লোম্বার্দির ক্লাবটি ভেররাত্তিকে স্বাক্ষর করার জন্য ৩,০০,০০০ ইউরোর প্রস্তাব দিয়েছিল, কিন্তু তিনি পেস্কারায় থাকারই সিদ্ধান্ত নিয়েছিলেন।

## পরিসংখ্যান
### আন্তর্জাতিক

### আন্তর্জাতিক গোল

## তথ্যসূত্র

## বহিঃসংযোগ

* 
* 
* 
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইতালির পুরুষ আন্তর্জাতিক ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:লিগ ১-এর খেলোয়াড়
বিষয়শ্রেণী:পারি সাঁ-জেরমাঁর ফুটবলার
বিষয়শ্রেণী:সেরিয়ে বি-এর খেলোয়াড়
বিষয়শ্রেণী:২০১৪ ফিফা বিশ্বকাপের খেলোয়াড়
বিষয়শ্রেণী:দেলফিনো পেস্কারা ১৯৩৬-এর খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড়
বিষয়শ্রেণী:ইতালির আন্তর্জাতিক যুব ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
বিষয়শ্রেণী:২১শ শতাব্দীর ইতালীয় পুরুষ ক্রীড়াবিদ
বিষয়শ্রেণী:আল দুহাইল স্পোর্টস ক্লাবের খেলোয়াড়
বিষয়শ্রেণী:ইতালীয় পুরুষ ফুটবলার
পল অ্যালট

**পল জন ওয়াল্টার অ্যালট** (; জন্ম: ১৪ সেপ্টেম্বর, ১৯৫৬) অল্ট্রিনচাম এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার ও মেরিলেবোন এবং নিউজিল্যান্ডীয় ক্রিকেটে ওয়েলিংটনের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করে কৃতিত্বের স্বাক্ষর রেখেছেন ‘ওয়ালি’, ‘ওয়াল্ট’, ‘ওয়াল’ ডাকনামে পরিচিত **পল অ্যালট**।

## টেস্ট ক্রিকেট
সমগ্র খেলোয়াড়ী জীবনে তেরোটি টেস্ট ও তেরোটি একদিনের আন্তর্জাতিকে অংশ নেয়ার সুযোগ হয় তার। 
১৩ আগস্ট, ১৯৮১ তারিখে অস্ট্রেলিয়ার বিপক্ষে টেস্ট অভিষেক ঘটে পল অ্যালটের। ওল্ড ট্রাফোর্ডে অনুষ্ঠিত অ্যাশেজ সিরিজের ঐ টেস্টে ব্যক্তিগত সর্বোচ্চ ও একমাত্র অর্ধ-শতকের সন্ধান পান।

১৯৮৪-৮৫ মৌসুমে ভারত সফর করলেও পিঠের সমস্যার কারণে দেশে ফিরে আসতে বাধ্য হন। কার্যত এভাবেই তার টেস্ট ক্রিকেট অঙ্গনে অংশগ্রহণ স্তিমিত হয়ে যায়।

## খেলার ধরন
মজবুত শারীরিক গড়ন, সুদক্ষ ডানহাতি মিডিয়াম ফাস্ট সুইং বোলার হিসেবে সুনাম ছিল তার। সচরাচর নিচেরসারিতে নয় নম্বরে ব্যাটিংয়ে নামতেন।

কাউন্টি ক্রিকেটে ধারাবাহিকভাবে ক্রীড়াশৈলী প্রদর্শন করেছেন পল অ্যালট। তবে, টেস্ট খেলায় তেমন সুবিধা করতে পারেননি। মাইনর কাউন্টি ক্রিকেটে স্টাফোর্ডশায়ারের পক্ষে খেলেন।

## অবসর
ক্রিকেট খেলা থেকে অবসর গ্রহণ করার পর বর্তমানে স্কাই স্পোর্টসে ধারাভাষ্যকারের ভূমিকায় অবতীর্ণ হয়েছেন পল অ্যালট। এছাড়াও, ল্যাঙ্কাশায়ারের পরিচালনা পরিষদের দায়িত্ব পালন করছেন।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:ইংল্যান্ডের টেস্ট ক্রিকেটার
বিষয়শ্রেণী:ইংল্যান্ডের একদিনের আন্তর্জাতিক ক্রিকেটার
বিষয়শ্রেণী:ইংরেজ ক্রিকেট ধারাভাষ্যকার
বিষয়শ্রেণী:ইংরেজ পুরুষ লেখক
বিষয়শ্রেণী:ওয়েলিংটনের ক্রিকেটার
বিষয়শ্রেণী:চেশায়ারের ক্রিকেটার
বিষয়শ্রেণী:মেরিলেবোন ক্রিকেট ক্লাবের ক্রিকেটার
বিষয়শ্রেণী:ল্যাঙ্কাশায়ারের ক্রিকেটার
বিষয়শ্রেণী:স্টাফোর্ডশায়ারের ক্রিকেটার
বিষয়শ্রেণী:ক্রিকেট পরিচালক
বিষয়শ্রেণী:টেস্ট ও কাউন্টি ক্রিকেট বোর্ড একাদশের ক্রিকেটার
বিষয়শ্রেণী:ডি. বি. ক্লোজ একাদশের ক্রিকেটার
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
এলিনর পার্কার

থাম্ব|220px|ডান|১৯৪৮ সালে এলিনর পার্কার

**এলিনর জিন পার্কার** (; ২৬ জুন ১৯২২ - ৯ ডিসেম্বর ২০১৩) ছিলেন একজন মার্কিন অভিনেত্রী। তিনি আশির অধিক চলচ্চিত্র ও টেলিভিশন ধারাবাহিকে অভিনয় করেছেন। তার অভিনয়ের বৈচিত্রতার জন্য তার জীবনীকার ডগ ম্যাক্লেল্যান্ড তার জীবনী বইতে তাকে সহস্র মুখোশধারী নারী বলে অভিহিত করেন।

১৯৪১ সালে ১৮ বছর বয়সে পার্কার ওয়ার্নার ব্রাদার্সের সাথে চুক্তিবদ্ধ হন। তিনি *[[কেজড]]* (১৯৫০), *[[ডিটেকটিভ স্টোরি (১৯৫১-এর চলচ্চিত্র)|ডিটেকটিভ স্টোরি]]* (১৯৫১) ও *[[ইন্টারাপ্টেড মেলডি]]* (১৯৫৫) চলচ্চিত্রে অভিনয় করে তিনবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। *কেজড* চলচ্চিত্রে তার কাজের জন্য তিনি ভেনিস চলচ্চিত্র উৎসব থেকে শ্রেষ্ঠ অভিনেত্রী বিভাগে ভল্পি কাপ অর্জন করেন। তার অভিনীত অপর একটি উল্লেখযোগ্য কাজ হল *[[দ্য সাউন্ড অব মিউজিক (চলচ্চিত্র)|দ্য সাউন্ড অব মিউজিক]]* (১৯৬৫)।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২২-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:ওহাইওর অভিনেত্রী
বিষয়শ্রেণী:মার্কিন ইহুদি অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:ক্যালিফোর্নিয়ার ডেমোক্র্যাট
বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন নারী
বিষয়শ্রেণী:হলিউড হিলসের ফরেস্ট লন মেমোরিয়াল পার্কে সমাহিত
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী
জাতীয় সংসদের চীফ হুইপ

**চীফ হুইপ** হলেন বাংলাদেশের জাতীয় সংসদের একজন সদস্য, যিনি সাধারণত প্রধানমন্ত্রী কর্তৃক নিয়োগপ্রাপ্ত এবং ক্ষমতাসীন বা শাসক দলের হয়ে থাকেন। চীফ হুইপের দায়িত্ব হলো সংসদে ক্ষমতাসীন দলের সদস্যদের মধ্যে দলীয় শৃঙ্খলা বজায় রাখা, সংসদীয় অধিবেশনে তাদের উপস্থিতি নিশ্চিত করা, দলের আইনসভার এজেন্ডা সংগঠিত করা এবং দলীয় নীতি অনুসারে ভোটদান পরিচালনা করা।

আর হুইপের কাজ হলো সংসদের কর্মকাণ্ডে, ভোটাভুটিতে দলীয় সংসদ সদস্যদের যথাযথ (দল যেভাবে চায়​) অংশগ্রহণ নিশ্চিত করা। সংসদ নেতা ও উপনেতা অনুপস্থিত থাকলে, তাদের পক্ষে কথা বলতে পারেন হুইপ। বর্তমান চীফ হুইপ হচ্ছেন নুরুল ইসলাম মনি।

## চীফ হুইপদের তালিকা

# শাহ মোয়াজ্জেম হোসেন 
# আবুল হাসানাত আবদুল্লাহ
# টিআইএম ফজলে রাব্বি চৌধুরী
# এম এ সাত্তার
# খন্দকার দেলোয়ার হোসেন
# খন্দকার দেলোয়ার হোসেন
# আবুল হাসনাত আব্দুল্লাহ
# মোঃ আব্দুস শহীদ
# এএসএম ফিরোজ
# নূর-ই-আলম চৌধুরী লিটন  
# নুরুল ইসলাম মনি

## তথ্যসূত্র

বিষয়শ্রেণী:জাতীয় সংসদ
বিষয়শ্রেণী:জাতীয় সংসদের চীফ হুইপ
বিষয়শ্রেণী:বাংলাদেশের রাজনৈতিক পদাধিকারী
বিষয়শ্রেণী:বাংলাদেশের রাজনৈতিক পদাধিকারীদের তালিকা
রক্তবেগুনী

**রক্তবেগুনী**  নীল ও লাল রঙের মধ্যবর্তী একটি রঙ।  বেগুনী রঙের সাথে মিল থাকলেও এটি বেগুনী থেকে আলাদা। বেগুনীর দৃশ্যমান আলোক বর্ণালীতে নিজস্ব তরঙ্গদৈর্ঘ্য আছে। অন্যদিকে রক্তবেগুনী একটি যৌগিক রঙ যা লাল ও নীল রঙের মিশ্রণে গঠিত হয়।  ইউরোপ ও উত্তর আমেরিকাতে রক্তবেগুনী রঙটিকে প্রায়শই রাজকীয়তা, জাদু, রহস্য বা ধর্মপ্রাণতার সাথে সম্পৃক্ত করা হয়। গোলাপী রঙের সাথে মেশালে এটিকে যৌনকামনা, নারীত্ব এবং মনোহরণের সাথে সম্পর্কিত করা হয়।

রোমান বিচারবিভাগের কর্মকর্তারা রক্তবেগুনী রঙের পোশাক পরতেন। এরপর প্রাচীন যুগে বাইজেন্টীয় সাম্রাজ্য ও মধ্যযুগে পবিত্র রোমান সাম্রাজ্যের শাসকেরা এই রঙটিকে রাজকীয় রঙ হিসেবে পরিধান করতেন। আরও পরে রোমান ক্যাথলিক বিশপেরা বা মহাধর্মযাজকেরা এই রঙটি পরতেন। জাপানেও একই ভাবে ঐতিহ্যগতভাবে রক্তবেগুনী রঙটিকে জাপানের সম্রাট ও অভিজাতদের রঙ হিসেবে গণ্য করা হয়। রক্তবেগুনীর সম্পূরক রঙটি হল হলুদ।

## তথ্যসূত্র

বিষয়শ্রেণী:রং (নির্দিষ্ট বর্ণ)
বিষয়শ্রেণী:বেগুনির বর্ণচ্ছটা
বিষয়শ্রেণী:ওয়েব রং
প্রাক-কৈশোর

**প্রাক-কৈশোর** বলতে মানুষের বিকাশের একটি পর্যায়কে বোঝায় যা শৈশবের শেষ পর্যায়ে এবং কৈশোরের আগে অবস্থিত। সাধারণত বয়ঃসন্ধির আবির্ভাবের মাধ্যমে এর পরিসমাপ্তি ঘটে। তবে অনেক সময় ১৩ বছর বয়সে পড়াকেও প্রাক-কৈশোরের সমাপ্তি হিসেবে গণ্য করা হয়। বিভিন্ন অভিধানে প্রাক-কৈশোরকে ১০ থেকে ১৩ বছর বয়স দিয়ে বোঝানো হয়।, তবে ৯-১৪ বছর বয়স দিয়েও এই পর্যায়টিকে বোঝানো হতে পারে। 
 
প্রাক-কৈশোর মানেই প্রাক-বয়ঃসন্ধি নয়। প্রাক-বয়ঃসন্ধি বলতে যেকোনও বয়সের ছেলে বা মেয়ে শিশুকে বোঝায়, যার এখনও গৌণ যৌন বৈশিষ্ট্যগুলি বিকাশ লাভ করেনি। অন্যদিকে কিছু মানুষের, বিশেষ করে মেয়েদের প্রাক-কৈশোরেই বয়ঃসন্ধি শুরু হয়ে যেতে পারে। গবেষণায় দেখা গেছে যে ১৯৫০-এর দশক থেকে প্রতি প্রজন্মে বয়ঃসন্ধিতে পড়ার বয়স এক বছর করে এগিয়ে আসছে।

প্রাক-কৈশোর পর্যায়ে এসে শিশুরা শৈশবের অবাস্তব কল্পনার জগত থেকে ধীরে ধীরে সরে আসে ও বাস্তবমুখী হয়ে ওঠে। তাদের চিন্তাদ্গারায় আবেগের তুলনায় যুক্তি প্রাধান্য পেতে শুরু করে। অনেক সময় তারা ছোট ভাই বা বোনের ব্যাপারে দায়িত্বশীল হয়ে ওঠে। তারা পরিবারের গণ্ডীর বাইরে এসে স্বাধীনচেতা হতে শুরু করে। কখনও কখনও বিপরীত লিঙ্গের প্রতি প্লেটোনিক অর্থাৎ অযৌন প্রেমও অনুভব করতে পারে।

## তথ্যসূত্র

বিষয়শ্রেণী:শৈশব
বিষয়শ্রেণী:যৌবন
বিষয়শ্রেণী:বয়ঃসন্ধি
বিষয়শ্রেণী:মানব বিকাশ
সাপছড়ি ইউনিয়ন

**সাপছড়ি** বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।

## আয়তন
সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৮১২জন। এর মধ্যে ৫,০৯০জন বৌদ্ধ, ১,৬০৮জন মুসলিম, ৭৩জন হিন্দু,  ৪১জন খ্রিস্টান।

নৃতাত্ত্বিকভাবে ১,৬৯৬ জন বাঙালি, ৫,০৩০ জন চাকমা, ১৭ জন‌  মারমা, ৫ জন তঞ্চঙ্গ্যা ও ৬৪ জন অন্যান্য।

## অবস্থান ও সীমানা
রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।

## প্রশাসনিক কাঠামো
সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি *১০৩নং বাকছড়ি*, *১০৯নং সাপছড়ি* এবং *১১০নং শুকরছড়ি* এ ৩টি মৌজা নিয়ে গঠিত।

## শিক্ষা ব্যবস্থা
সাপছড়ি ইউনিয়নের সাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।

## শিক্ষা প্রতিষ্ঠান
;মাধ্যমিক বিদ্যালয়
* সাপছড়ি উচ্চ বিদ্যালয়

;প্রাথমিক বিদ্যালয়
* গুইছড়ি সরকারি প্রাথমিক বিদ্যালয়
* দিগলীবাগ সরকারি প্রাথমিক বিদ্যালয়
* দেপ্পোয়াছড়ি সরকারি প্রাথমিক বিদ্যালয়
* নাড়াইছড়ি সরকারি প্রাথমিক বিদ্যালয়
* বামের তৈমিদং সরকারি প্রাথমিক বিদ্যালয়
* মরংছড়ি বেসরকারি প্রাথমিক বিদ্যালয়
* মানিকছড়ি প্রিয় মোহন দেওয়ান পাড়া সরকারি প্রাথমিক বিদ্যালয়
* শুকরছড়ি সরকারি প্রাথমিক বিদ্যালয়
* সাপছড়ি যৌথ খামার রেজিস্টার্ড বেসরকারি প্রাথমিক বিদ্যালয়
* সাপছড়ি সরকারি প্রাথমিক বিদ্যালয়

## যোগাযোগ ব্যবস্থা
সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়।

## খাল ও নদী
সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ।

## হাট-বাজার
সাপছড়ি ইউনিয়নের প্রধান হাট-বাজার হল মানিকছড়ি বাজার।

## দর্শনীয় স্থান
* বীরশ্রেষ্ঠ ল্যান্স নায়েক মুন্সী আব্দুর রউফ স্মৃতি ভাস্কর্য
* ফুরোমন পাহাড়

## জনপ্রতিনিধি
* বর্তমান চেয়ারম্যান: মৃণাল কান্তি চাকমা

## আরও দেখুন
* রাঙ্গামাটি সদর উপজেলা
* কোতোয়ালী থানা, রাঙ্গামাটি
* রাঙ্গামাটি জেলা

## তথ্যসূত্র

## বহিঃসংযোগ

বিষয়শ্রেণী:রাঙ্গামাটি সদর উপজেলার ইউনিয়ন
চিয়াং চিং-কুও

**চিয়াং চিং-কুও** (২৭ এপ্রিল ১৯১০ - ১৩ জানুয়ারি ১৯৮৮) একজন প্রভাবশালী তাইওয়ানী রাজনীতিবিদ ছিলেন। তিনি চিয়াং কাই-শেকের পুত্র এবং ১৯২৭ থেকে ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে দায়িত্ব পালন করেন। তার মেয়াদকালে, চীনের প্রজাতন্ত্রের সরকার কর্তৃত্ববাদী ছিল, কিন্তু রাজনৈতিক অসন্তোষের প্রতি তার সহনশীলতা বৃদ্ধি পায়।

চিয়াং চিং-কুও ১৯৭৮ সাল পর্যন্ত চীনের প্রজাতন্ত্রের রাষ্ট্রপতির পদে ছিলেন। তার মৃত্যুর পর, তার উত্তরাধিকারী হিসেবে ল টিং-হুই ক্ষমতার দায়িত্ব গ্রহণ করেন। চিয়াং চিং-কুওের জীবনের শেষ দিকে, তিনি মিডিয়া ও বাকস্বাধীনতার উপর সরকারি নিয়ন্ত্রণে নিখুঁততা বজায় রাখেন।

## জীবনী

### আর্লি লাইফ

চিয়াং চিং-কুও চিয়াং কাই-শেক এবং তার প্রথম স্ত্রী মাও ফুমি, চেচিয়াং প্রদেশের ফেঙ্গুয়া শহরে জন্মগ্রহণ করেন। তার নামের "চিং" (青) মানে "লম্বা" এবং "কুও" (國) মানে "জাতি"। তার নামটি চীনা ক্লাসিক থেকে অনুপ্রাণিত, যেমন গুয়ু (九譯), যা "লম্বা" এবং "অক্ষাংশ" ব্যবহার করে একটি ব্যক্তির ক্ষমতা এবং দেশের পরিচালনার প্রতীক হিসেবে ব্যবহৃত হয়।

চিয়াং চিং-কুওর একটি গৃহীত ভাই ছিল, চিয়াং ওয়েই-কুও (蔣維國)। "ওয়েই" (維) মানে "সমান্তরাল" যা তার নামের অংশ হিসেবে প্রায়শই একটি সাংকেতিক রূপে ব্যবহৃত হয়েছে।

চিয়াং চিং-কুওর পিতার সঙ্গে সম্পর্ক কঠোর ও দুর্দান্ত ছিল। চিয়াং কাই-শেক তার পুত্রের প্রতি কঠোর মনোভাব প্রকাশ করতেন এবং তার উন্নতির জন্য প্রায়শই কঠোর আদেশ দিতেন। চিয়াং কাই-শেকের প্রত্যাশা ছিল যে চিয়াং চিং-কুও একটি কর্তৃত্ববাদী ব্যক্তিত্ব হিসেবে গড়ে উঠবে এবং ব্যক্তিগত উন্নতির দিকে মনোযোগ দেবে।

১৯১৬ থেকে ১৯১৯ সালের মধ্যে, চিয়াং চিং-কুও হিক্কুতে ওয়াশনের "গ্রামার স্কুল" তে পড়াশোনা করেন। ১৯২২ সালে, চিয়াং কাই-শেক তার পুত্রের জন্য চারটি বই শেখানোর জন্য টিউটর নিয়োগ করেন, যা চীনা সংস্কৃতির মৌলিক পাঠ্য হিসেবে বিবেচিত হত।

চিয়াং চিং-কুওর দাদী ৪ জুন, ১৯২১ সালে মারা যান। এর পর চিয়াং কাই-শেক পরিবারকে সাংহাইয়ে নিয়ে যাওয়ার সিদ্ধান্ত নেন, যা চিয়াং চিং-কুওর জন্য একটি বড় মানসিক আঘাত ছিল। চিয়াং কাই-শেকের স্ত্রী, যিনি ঐতিহাসিকভাবে "সাংহাই মাদার" নামে পরিচিত, পরিবারকে সঙ্গে নিয়ে সাংহাই চলে যান। এই সময়ে, চিয়াং কাই-শেক সিদ্ধান্ত নেন যে চিয়াং চিং-কুওকে বিশেষভাবে শিক্ষা দেওয়া হবে, যখন চিয়াং ওয়েই-কুও তখন ছোট ছিলেন।

## রেফারেন্সেস

বিষয়শ্রেণী:১৯১০-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:হত্যাকাণ্ডের প্রচেষ্টা থেকে বেঁচে যাওয়া ব্যক্তি
বিষয়শ্রেণী:চীনা রাজনীতিবিদ
বিষয়শ্রেণী:রাষ্ট্রপ্রধানের সন্তান
বিষয়শ্রেণী:দ্বিতীয় বিশ্বযুদ্ধের চীনা ব্যক্তি
বিষয়শ্রেণী:রাষ্ট্রপতির সন্তান
সংসদ নেতা (বাংলাদেশ)

**সংসদ নেতা** হলেন বাংলাদেশের জাতীয় সংসদে শাসক দলের নেতা, যিনি জাতীয় সংসদে সরকারের কার্যক্রম নির্ধারন ও পরিচালনার জন্য দায়ী থাকেন। বর্তমানে বাংলাদেশের প্রধানমন্ত্রীর কার্যালয়ে সংসদ নেতার কার্যালয় অবস্থিত। সংসদ নেতা ও সংসদ উপনেতা সংসদ সদস্যদের সংখ্যাগরিষ্ঠ সমর্থনের ভিত্তিতে নির্বাচিত হন।&nbsp;বাংলাদেশের প্রথম সংসদ নেতা ছিলেন শেখ মুজিবুর রহমান।

## সংসদ নেতাদের তালিকা

*
* (বাকশাল)
* (বিএনপি)
*

## আরও দেখুন

* বিরোধীদলীয় নেতা (বাংলাদেশ)

## তথ্যসূত্র

বিষয়শ্রেণী:জাতীয় সংসদ
বিষয়শ্রেণী:বাংলাদেশের রাজনৈতিক পদাধিকারীদের তালিকা
বিষয়শ্রেণী:১৯৭৩-এ বাংলাদেশে প্রতিষ্ঠিত
চাঁচল বিধানসভা কেন্দ্র

**চাঁচল (বিধানসভা কেন্দ্র)** ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। 
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৫ নং চাঁচল বিধানসভা কেন্দ্রটি চাঁচল-১ সমষ্টি উন্নয়ন ব্লক এবং বারুই, খুশিধা, রাশিদাবাদ এবং তুলসীহাট্টা গ্রাম পঞ্চায়েত হরিশচন্দ্রপুর-১ সমষ্টি উন্নয়ন ব্লক এর অন্তর্গত।

চাঁচল বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।

## বিধানসভার বিধায়ক

পূর্ববর্তী বছরগুলিতে বিধায়কের এলাকা খার্বা (বিধানসভা কেন্দ্র) দেখুন।

## নির্বাচনী ফলাফল
### ২০১১
২০১১ সালের নির্বাচনে, কংগ্রেসের আসিফ মেহবুব তার নিকটতম প্রতিদ্বন্দ্বী সিপিআই (এম) -এর আঞ্জুমান আরা বেগমকে পরাজিত করেন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:মালদহ জেলার রাজনীতি